Pécs-Baranyai Kereskedelmi és Iparkamara

Helyi pályázati lehetőségek Szigetváron
2019-05-16 16:30 - 18:30 (Europe/Helsinki) | Szigetvár, Magyarország
A Szigetvári Helyi Közösség munkaszervezete szakmai fórumot szervez az érdeklődő leendő pályázóknak, az aktuális helyi pályázati felhívások bemutatására valamint a pályázók körében felmerült kérdések megválaszolására.
A fórum helyszíne és időpontja: Szigetvár, Vigadó Kulturális Központ, 2019. május 16. (csütörtök) 16.30 óra.
Amennyiben előzetesen bármilyen kérdés felmerül, a clldszigetvar@gmail.com címen állnak rendelkezésre.
A felhívások elérhetők az alábbi linken:
http://www.clldszigetvar.hu/aktualis_felhivasok

Üzleti lehetőségek Bosznia-Hercegovinában
2019-05-16 14:00 - 15:00 | Magyar Kereskedelmi és Iparkamara székháza, Pethényi köz 10., Budapest, 1122, Magyarország
A Magyar Kereskedelmi és Iparkamara Nyugat-balkáni Tagozata szervezésében megvalósul az „Üzleti lehetőségek Bosznia-Hercegovinában” elnevezésű rendezvény. A program keretében Gordan Milinic, Bosznia-Hercegovina Befektetési Ügynökségének (FIPA) igazgatója és Nina Pobric, a FIPA promóciós igazgatója tartanak előadást.

A rendezvény a bosznia-hercegovinai piac iránt érdeklődő vállalkozások számára nyújt tájékoztatást:

a bosznia-hercegovinai üzleti környezetről,
az együttműködés fejlesztésének módjairól,
a bosznia-hercegovinai befektetési lehetőségekről.

PROGRAMTERV

13.45 – 14.00
Regisztráció

14.00 – 14.15
Köszöntők
Galambos Attila, elnök, MKIK Nyugat-balkáni Tagozat
Őexc. Biljana Gutic-Bjelica, Bosznia-Hercegovina magyarországi nagykövete
Gordan Milinic, igazgató, Bosznia-Hercegovina Befektetési Ügynöksége

14.15 – 14.45
Üzleti környezet és befektetési lehetőségek Bosznia-Hercegovinában
Nina Pobric, promóciós igazgató, Bosznia-Hercegovina Befektetési Ügynöksége

14.45 – 15.00

Kérdések és válaszok

A rendezvény hivatalos nyelve az angol lesz, tolmács nem biztosított.

Részvétel feltételei:
Jelentkezési határidő: 2019. május 14., kedd 14.00 óra
A férőhelyek száma korlátozott, ezért a jelentkezéseket azok beérkezésének sorrendjében fogadjuk el. Egy vállalkozás képviseletében maximum 2 fő vehet részt az eseményen.
A rendezvényen való részvétel ingyenes, de előzetes online regisztrációhoz kötött.

Vonzó munkahely leszünk! - tréning munkáltatóknak
2019-05-16 10:00 - 16:00, 2019-05-09 10:00 - 16:00 | CsakPont Szigetvár, Dózsa Gy. utca 5/a., Szigetvár, Baranya, 7900, Magyarország
2018 továbbra is a munkaerő-hiányról szól Magyarországon. A vállalkozások a megfelelő humán erőforrás biztosítása miatt rá vannak kényszerítve, hogy egyre kifinomultabb eszközökkel és egyre komolyabb ajánlattal rukkoljanak elő jövendőbeli és jelenlegi alkalmazottaik számára. Már nem elég a vonzó juttatási csomag és az ígéretes karrierlehetőség, a dolgozóknak több kell: olyan munkakörülmények biztosítása, amelyek teret adnak és hagynak a magánéletnek is. Legyen szó akár családról, hobbiról vagy másodvállalkozásról.

A hazai és nemzetközi kutatások eredményei egy irányba mutatnak: a családbarát munkahelyek sikeresebbek, mint a munka-magánélet összhangját kevésbé támogató szervezetek. És hogy miért? Mert sok-színű és kreatív eszköztárral rendelkeznek a munkaerő megtartására és menedzsmentjére vonatkozóan. A tréning célja, hogy – a családbarát attitűd mellett – ezeket a változatos eszközöket ismertesse meg résztvevőivel.
Akiknek ajánljuk:

HR-vezetőknek és -felelősöknek
Kommunikációs vezetőknek
Kis- és középvállalati ügyvezetőknek, középvezetőknek

Amit a 20 órás tréning ad

4 órában elméleti, 16 órában pedig gyakorlati megközelítésű válaszokat arra a kérdésre, hogy hogyan lehet az egyéni és a vállalati igényeket egymáshoz igazítva, rugalmasan összehangolni
Arra megoldásokat, hogy a cég vezetése hogyan tudja az egyedi eseteket rendszerszinten kezelni
A családbarát működési elvek és alapok megismerését és alkalmazásának módját és lehetőségeit
Az atipikus foglalkoztatás formáinak megismertetését

Összességében másoknál már működő jó gyakorlatok bevezetési lehetőségeit.
Akik a tréninget tartják:

Az IFKA Kft. SZERVEZETFEJLESZTÉSI CSOPORTJÁNAK trénerei és szervezetfejlesztői, akik közel 150 hazai vállalkozásnak segítettek már:
felmérni és bevezetni a rugalmas foglalkoztatást
munkáltatói brandet építeni és
kiterjedt szervezetfejlesztéssel család- és munkavállaló barát vállalkozásokat építeni, amelyek a piacon is sikeresen állják meg a helyüket.

A tréninget ingyenesen biztosítjuk a résztvevőknek, mert a program a „NŐNAP 365 Nő-Köz-Pont működtetése Nyugat-Baranyában, Szigetvár központtal” (EFOP-1.2.9-17-2017-00102) című pályázat keretében és forrásaiból valósul meg. (Felnőttképzési engedélyszám: E-001784/2018)
Helyszín: 7900 Szigetvár, Dózsa György u. 5/A (Magtár)
Időpont: 2019. május 9. és május 16. 10-16 óráig
This form is currently closed for submissions.
A tréning ingyenes, de előzetes regisztrációhoz kötött!

Alapfokú iparjogvédelmi tanfolyam
2019-05-16 08:00 - 17:00, 2019-05-09 08:00 - 17:00 | Szellemi Tulajdon Nemzeti Hivatala, II. János Pál pápa tér 3., Budapest, 1081, Magyarország
A Szellemi Tulajdon Nemzeti Hivatala alapfokú iparjogvédelmi tanfolyamot indít. A kétnapos képzés dátumai: 2019. május 9. és 16. A tanfolyam végén a résztvevők szakvizsgát tesznek 2019. május 23-án. Az oktatások és a vizsga helyszíne: Szellemi Tulajdon Nemzeti Hivatala, 1081 Budapest, II. János Pál pápa tér 3.
A szellemitulajdon-védelmi képesítésekről szóló 1/2015. (I. 22.) IM rendelet alapján szervezett tanfolyam általános bevezetést nyújt a szellemitulajdon-védelem legfontosabb kérdéseibe, rálátást biztosít az iparjogvédelem rendszerére és főbb összefüggéseire. Ezen belül részletesen tárgyalja az iparjogvédelmi oltalmi formákat (szabadalom, védjegy, használati- és formatervezési-mintaoltalom), azok eljárásrendjét és gazdasági jelentőségét, az iparjogvédelem területén segítséget, információt nyújtó intézményeket és szolgáltatásaikat, az iparjogvédelmi kutatásokat segítő adatbázisokat.
A képzés írásbeli vizsgával zárul és alapfokú iparjogvédelmi képesítést tanúsító bizonyítvány megszerzését teszi lehetővé.
Az alapfokú iparjogvédelmi tanfolyam részvételi díja 30.000 Ft, ami tartalmazza:
• a 20 órás képzést,
• a vizsgadíjat és
• az Alapfokú iparjogvédelmi tankönyv című kiadványt.
Amennyiben részt kíván venni a fent megjelölt időpontban induló képzésen, kérjük részvételi szándékát legkésőbb 2019. április 18-ig jelezze az anna.szenczi@hipo.gov.hu e-mail címen az alábbi adatok megadásával:
Név:
Lakcím:
Születési hely, idő:
Anyja neve:
Munkáltató megnevezése, címe (amennyiben a munkáltató téríti a képzés díját):
A részvételi díjat a tanfolyam kezdetéig átutalással kell kiegyenlíteni a Magyar Államkincstárnál vezetett 10032000-01731842-00000000 számú számlára.
A kérdésekkel kapcsolatban az SZTNH munkatársai rendelkezésre állnak a (061) 474 5548 telefonszámon, vagy a fenti e-mail címen.

Magyar-Cseh Üzleti Fórum és üzletember-találkozó Budapesten
2019-05-15 10:00 - 13:30 | Sofitel Budapest Chain Bridge, Apáczai Csere János u. 19, Budapest, 1051, Magyarország
A Magyar Kereskedelmi és Iparkamara és Csehország Nagykövetségének szervezésében, valamint a Cseh Kereskedelmi Kamara együttműködésével megvalósuló „Magyar-Cseh Üzleti Fórum és üzletember-találkozó” nagyszerű partnerkeresési lehetőséget biztosít a Pécs-Baranyai Kereskedelmi és Iparkamara tagvállalatai számára is.
A részvétel díjmentes, de előzetes regisztrációhoz kötött, melyre május 14-ig van mód. A plenáris rész cseh tolmácsolással történik, az üzletember találkozók angol nyelvűek. A kétoldalú üzleti megbeszélésekre az alábbi linken lehet időpontot foglalni a lap alján, a regisztrációt követően: https://jelentkezes.mkik.hu/node/13083

PROGRAMTERV
Moderátor: Gaál József, iparfejlesztésért és innovációért felelős alelnök, Magyar Kereskedelmi és Iparkamara

9.30
Regisztráció

10.00
Köszöntők
Őexc. Juraj Chmiel, Csehország Nagykövete
Süli János, a Paksi Atomerőmű két új blokkjának tervezéséért, megépítéséért és üzembe helyezéséért felelős tárca nélküli miniszter
Karel Havlicek, Ipari és Kereskedelmi Miniszter
Dr. Parragh László, elnök, Magyar Kereskedelmi és Iparkamara
Ing. Vladimír Dlouhy, elnök, Cseh Kereskedelmi Kamara

kisfilm Csehországról
kisfilm Magyarországról
A cseh vállalkozások bemutatása, Cseh Kereskedelmi Kamara

11.15
Üzletember-találkozók

12.45
Ebéd

Részvétel feltételei
Jelentkezési határidő: 2019. május 14., kedd, 12:00 óra
A férőhelyek száma korlátozott, ezért a jelentkezéseket azok beérkezésének sorrendjében fogadjuk el.
A rendezvényen való részvétel ingyenes, de előzetes online regisztrációhoz kötött. A tárgyalópartnerekhez az online regisztrációs lap alján található táblázatban tudnak időpontot foglalni.
Az eseményre csak azon vállalkozások jelentkezését tudjuk elfogadni, amelyek a kamarai regisztrációs kötelezettségüknek eleget tettek.

Adatkezelési és adatvédelmi tájékoztató
A Magyar Kereskedelmi és Iparkamara (MKIK) tájékoztatja a résztvevőket, hogy a rendezvényen kép- és/vagy hangfelvétel készül(het). A résztvevő a rendezvényen való regisztrációjával, részvételével előzetes és kifejezett hozzájárulását adja ahhoz, hogy az MKIK a megadott személyes adatait kezelje, így ahhoz is, hogy a rendezvényen róla kép- és/vagy hangfelvétel készüljön, s ezeket az MKIK a rendezvényről szóló tájékoztatásaiban, valamint egyéb kiadványaiban és online felületein felhasználja.
Az MKIK tájékoztatja a résztvevőket, hogy a rendezvényen való részvétel biztosítása és az ehhez kapcsolódó költségek igazolása céljából megadott személyes adataik (név, aláírás, mobilszám, ímélcím, képmás és/vagy hangfelvétel) kezelésére az MKIK adatkezelési és adatvédelmi szabályzatában foglaltak az irányadók, mely elérhető az MKIK honlapján:
MKIK adatkezelési és adatvédelmi szabályzata

További információ:
Név: Baki Magdolna
Tel: +36 1 474 5146
E-mail: baki.magdolna@mkik.hu

Magyar-kubai üzleti fórum
2019-05-14 10:00 - 14:00 | Hotel President Budapest, Prága terem, Hold utca 3-5., Budapest, 1054, Magyarország
A Kubai Kereskedelmi Kamara üzleti delegációjának magyarországi látogatása alkalmából kerül megrendezésre a Magyar-kubai üzleti fórum, melynek keretében megtartják a Magyar-Kubai Üzleti Tanács VI. együttes ülését is.

A rendezvényen tájékozódhat a kétoldalú gazdasági kapcsolatokról, a kereskedelmi és befektetési lehetőségekről Kubában, valamint az Üzleti Tanács munkájáról.

A fórumot követően üzletember-találkozót szerveznek a magyar és kubai vállalkozásoknak.

Program

9.30 – 10.00
Regisztráció

10.00 – 10.20
Köszöntők
Galambos Attila, a Magyar Kereskedelmi és Iparkamara Nemzetközi Kollégiumának alelnöke
Őexc. Alicia Elvira Corredera Morales, a Kubai Köztársaság nagykövete, Budapest

10.20 – 10.40
A kétoldalú gazdasági kapcsolatok bemutatása
Stádler Judit, főosztályvezető, Latin-Amerika és Karib-térség Főosztály, Külgazdasági és Külügyminisztérium

10.40 – 11.10
Kereskedelmi és befektetési lehetőségek Kubában
Natacha Gumá García, a Kubai Köztársaság Kereskedelmi Kamarájának jogi igazgatója

11.10 – 11.30
Az Üzleti Tanács magyar szekciójának bemutatása
Gyenese Tamás, az Üzleti Tanács magyar szekciójának elnöke

11.30 – 11.50
Az Üzleti Tanács kubai szekciójának és a jelen levő kubai vállalatoknak a bemutatása
Tamara Taylor, az Üzleti Tanács kubai szekciójának elnöke

11.50 – 12.00
Az Üzleti Tanács 2019-20-ra vonatkozó együttműködési programjának aláírása

12.00 – 12.10
Szerződések, megállapodások aláírása magyar és kubai cégek között (egyeztetés alatt)

12.10 – 12.30
Kávészünet

12.30 – 14.00
Kétoldalú üzleti tárgyalások

Részvétel feltételei
Jelentkezési határidő: 2019. május 9., csütörtök 12.00 óra
Az előadásokhoz magyar-spanyol konszekutív tolmácsolást biztosított, de az üzleti megbeszélések hivatalos nyelve az angol lesz.
A rendezvényen való részvétel ingyenes, de előzetes online regisztrációhoz kötött.
A tárgyalópartnerekhez az online regisztrációs lap alján található táblázatban tudnak időpontot foglalni.
A férőhelyek száma korlátozott, ezért a jelentkezéseket azok beérkezésének sorrendjében fogadjuk el. Egy vállalkozás képviseletében maximum 2 fő vehet részt az eseményen.

Konferencia: A jövő gazdasága a digitális világban: Innovatív megoldások a vállalati versenyképesség fokozásáért
2019-05-14 09:00 - 15:00 | Belügyminisztérium – Márványaula, József Attila utca 2-4., Budapest, 1051, Magyarország
Az MKIK rendezvényének elsődleges célja, hogy tájékoztassa a jelenlévő vállalkozásokat a innováció jelentőségéről, annak a gazdaságban betöltött szerepéről.

Rendezvény helyszíne: Belügyminisztérium – Márványaula, 1051 Budapest, József Attila utca 2-4.

A rendezvény háziasszonya Jaksity Kata.
PROGRAMTERV
09:00 – Köszöntő
Dr. Parragh László – Magyar Kereskedelmi és Iparkamara elnöke
PLENÁRIS ELŐADÁSOK
09.15 – 09.35 óra
I. Innovációs pályázatok, az NKFIH országjárás eredményeinek bemutatása
Előadó: Dr. Birkner Zoltán, elnök
Nemzeti Kutatási, Fejlesztési és Innovációs Hivatal
09.35 – 09.55 óra
II. Mit tesz Magyarország az innovatív gazdasági struktúra fejlesztéséért?
Előadó: Rákossy Balázs
európai uniós források felhasználásáért felelős államtitkár, Pénzügyminisztérium
09.55 – 10.15 óra
III. A jövő kihívásai: Innovatív vállalati környezet és az oktatás jelentősége
Előadó: Prof. Dr. Zéman Zoltán
Szent István Egyetem, egyetemi tanár, Üzleti Tudományok Intézetének igazgatója
Zárszó: Dunai Péter – Magyar Kereskedelmi és Iparkamara főtitkára
KÁVÉSZÜNET
I. SZEKCIÓ
AZ INNOVÁCIÓ ÉS A TUDÁS JELENTŐSÉGE A GAZDASÁGBAN
10.40 – 11.00 óra
IV. Vállalatok innovációs képességei ágazatonként és nemzetközi kitekintésben
Előadó: Kerekes Antal
PwC Magyarország technológiai tanácsadásért felelős cégtárs
11.00 – 11.30 óra
V. Szervezeti kreativitás, mint az innováció egyik hajtóereje a digitális transzformáció világában
Előadó: Várnagy Priszcilla
Be-novative cégvezető
11.30 – 12.00
VI. Épített környezetünk téradatainak kezelése – innovatív utakon az élhető és okos városok felé
Dr. Sík András
térbeli szolgáltatások igazgató, Lechner Nonprofit Kft.
12.00 – 13.00
EBÉDSZÜNET
II. szekció
A K+F+I gyakorlati megközelítésben
13.00 – 13.15 óra
VII. A magyar vállalatok exportját segítő eszközök
Előadó: Szép-Tüske Rita
Külgazdasági és Külügyminisztérium munkatársa, Exportfejlesztési Koordinációs Főosztály főosztályvezetője
13.15 – 13.30
VIII. Az informatika, az ipar 4.0. és a BIG-data hatása a magyar vállalatokra
Előadó: Prof. Dr. Bőgel György
egyetemi tanár
13.30 – 13.45 óra
IX. A K+F+I projektek számviteli és adózási szempontokból
Előadó: Dr. Tóth Márk
Szent István Egyetem, egyetemi docens, tanszékvezető
PerfActa Kft. vezető szakértő, adószakértő, okleveles pénzügyi revizor
13.45 – 14.00 óra
X. A startup vállalkozások nemzetközi kihívásai és az innováció jogi szabályozása
Előadó: Dr. Kecskés András
jogász, egyetemi docens
Pécsi Tudományegyetem
14.00 – 15.00
Kerekasztal beszélgetés: A sikeres vállalat titka: Innováció, vagy más egyéb? – Sikeres vállalati vezetőkkel
Résztvevők:
Zettwitz Sándor, a 77 Elektronika Kft., tulajdonos-ügyvezető igazgató
Deliága Ákos, Talk-a-Bot Kft.
Varga Gábor, Am-LAB
Tanos Áron, Robotika üzletág vezetője, Netlife Kft.
Moderátor: Prof. Dr. Bőgel György
Felhívjuk figyelmét, hogy a helyszínen szigorú beléptető rendszer működik, ezért az akadálytalan beléptetést elősegítve kérném, az alábbi szempontokat maradéktalanul betartani szíveskedjen:
– a beléptetés kizárólag a József Attila utcai bejárat felől történik. Erre tekintettel kérjük kizárólag csak ezt a bejáratot szíveskedjenek igénybe venni.
– a regisztráció kizárólag 7:30-tól 8:30-ig lehetséges, ezt követően a rendezvényre belépni nem lehet.
– belépés kizárólag személyi igazolvány felmutatásával lehetséges
Szeretném felhívni a figyelmet, hogy a rendezvényen részvevők technikai átvizsgáláson esnek át, kérném ennek szíves tudomásul vételét.
Tájékoztatom, hogy parkolóhelyet nem tudunk biztosítani, illetve a parkolás a helyszín közelében csak saját költségre oldható meg.

Regisztráció

Mezőgazdasági vásár és üzletember-találkozó Novi Sadon
2019-05-14 | Novi Sad, Novi Sad, Szerbia
A Novi Sadon megrendezésre kerülő nemzetközi mezőgazdasági vásár keretében 2019. május 14-én üzletember-találkozót tartanak AgroB2B@NSFair elnevezéssel.

Fő témák:

Étel és ital – Termelők és kereskedők
Mezőgazdasági gépek és berendezések
Vegyi termékek a mezőgazdaságban
Csomagolás
Megújuló energia
Feldolgozás és üvegházhatást okozó berendezések
Alkalmazott tudomány és kutatás
Innovatív technológiák a mezőgazdaságban

Miért érdemes részt venni:
A nemzetközi üzletember-találkozó lehetőséget nyújt a vállalatoknak, hogy vásárlókat találjanak a nemzetközi vásáron. A résztvevőknek felkínálják, hogy saját igényeiknek és a partner üzleti tevékenységeiről és érdekeiről szóló információk alapján válasszák ki a potenciális tárgyalófeleiket. Minden résztvevő megkapja saját testre szabott listáját legalább egy nappal az esemény előtt.

Munkanyelv: angol

Határidők:
2019. május 08.: Online regisztráció (adja meg profilját!)
2019. május 11.: Válassza ki az Ön számára érdekes profilokat, és foglalja le a b2b találkozókat!
2019. május 14.: „AgroB2B @ NSFair” üzletember-találkozó

További információ és regisztráció az esemény hivatalos honlapján.

Brexit „Új hangsúlyok, Új prioritások”
2019-05-13 13:00 - 15:00 | Budapesti Kereskedelmi és Iparkamara, Krisztina krt. 99., Budapest, 1016, Magyarország
A rendezvény a brit piac iránt érdeklődő vállalkozások számára nyújt tájékoztatást a Brexit várható üzleti, piaci környezetet formáló hatásairól.

A Budapesti Kereskedelmi és Iparkamara Nemzetközi és Külgazdasági Kollégiuma Brexit Fórumot szervez „Új hangsúlyok, Új prioritások” jelmondattal, melyet szíves figyelmébe ajánlunk. A rendezvény a brit piac iránt érdeklődő vállalkozások számára nyújt tájékoztatást a Brexit várható üzleti, piaci környezetet formáló hatásairól. A fórumot követően kérdések feltevésére, kötetlen megbeszélésre nyílik lehetőség a fórumon részt vevő előadókkal, szakemberekkel.

Rendezvény időpontja: 2019. május 13. 13.00 óra, regisztráció 12.30-tól
Helyszíne: BKIK, 1016 Budapest, Krisztina Krt. 99. VII. emelet Széchenyi terem

PROGRAM
Moderátor: Rév András, a BKIK Nemzetközi és Külgazdasági Kollégiumának elnöke
13.00-13,05 óra
Megnyitó – Rév András, a BKIK Nemzetközi és Külgazdasági Kollégiumának elnöke
13,05 -13.15 óra
Köszöntő – Nagy Elek, elnök, Budapesti Kereskedelmi és Iparkamara
13,15-13,35 óra
Köszöntőelőadás – Vargha Tamás, államtitkár, Külgazdasági és Külügyminisztérium
13.35 -13.55 óra
Előadás – Őexc. Iain Lindsay Obe, nagykövet, az Egyesült Királyság Magyarországi Nagykövetsége
13.55 – 14.30 óra
Előadás – Farkas Gábor, igazgató, PwC
14.30-15.00 óra
Kérdések
15.00 óra
Állófogadás

A rendezvény nyelve magyar és angol. Tolmácsolás biztosított.
A részvétel ingyenes, de előzetes regisztráció szükséges.

Knowledge to Money club - 2019. május 9.
2019-05-09 13:30 - 17:00 | HEPA Nonprofit Zrt., Ipar utca 5., Budapest, 1095, Magyarország
FIGYELEM, dátumváltozás! Az új dátum: május 9.!
A minél több nyertes SME Instrument pályázat elősegítése érdekében létrejött nonprofit szervezet gőzerővel szervezi a következő klubnapot, az Enterprise Europe Network magyarországi hálózatával közösen.
A „hogyan kell nyerni” típusú és célú felkészítés, információadás mellett részleteket tudhatnak meg a Budapestre, a HEPA székházába ellátogatók arról a párizsi rendezvényről is, mely a szintlépéssel járó növekedés-finanszírozásról és a tőzsdére lépésről szól majd.

Előzetes programterv:
13:30 – 14:00 Érkezés, regisztráció
14.00 – 14:05 Rövid köszöntő, a K2M Club célja, eredményeink, terveink Dervalics Ákos – K2M Club
14:05 – 14:15 Bemutatkozik: HEPA Magyar Exportfejlesztési Ügynökség Nonprofit Zrt, TBD
14:15 – 14:30 Horizont 2020 KKV eszköz program változásai, Divinyi Ágnes – Nemzeti Kutatási, Fejlesztési és Innovációs Hivatal
14:30 – 14:50 Út a nyeréshez – InSimu, Herdon Andrea – Phase2 aspiráns – (prezentáció és kérdés-felelet)
14:50 – 15:10 Út a nyeréshez – HORGE Technologies, Henger Károly – Phase2 aspiráns – (prezentáció és kérdés-felelet)
15:10 – 15:20 Kávészünet, Networking
15:20– 15:40 Brüsszelben prezentált Phase2 vállalkozás bemutatkozik –Stringbike, Podonyi János – (prezentáció és kérdés-felelet)
15.40 – 15:55 Pályázatok egy bíráló szemével, TBD (prezentáció és kérdés-felelet)
15.55 – 16.05 H2020 Finanszírozási lehetőségek az EU-ban, Mészáros Gergely – Nemzeti Kutatási, Fejlesztési és Innovációs Hivatal
16.05 – Networking

További információkat a Knowledge to Money club közöl az esemény honlapján – kérjük, kattintson IDE!

Pécsi Tudományegyetem Gyógyszerésztudományi Karának Partnernapja
2019-05-08 10:00 - 17:00 | Magyar Tudományos Akadémia Pécsi Területi Bizottságának székháza, Jurisics Miklós u. 44., Pécs, Magyarország
Magyarország versenyképességének kulcsa a felsőoktatási intézmények, kutatóintézetek és nem utolsó sorban a vállalkozások innovációs potenciáljának mind jobb kiaknázásában rejlik. Mindezt a 2016. évben a Pécsi Tudományegyetem Általános Orvostudományi Karától külön vált, és ma már önálló egységként működő Gyógyszerésztudományi Kar is felismerte. A Kar a lehetőségeinek minél teljesebb kibontakoztatása érdekében arra törekszik, hogy minden fórumon keresse a kapcsolatot a vállalkozásokkal, hogy azok igényeit megismerhesse és lehetőség nyíljon közös, innovációra épülő projektek kivitelezésére.
Fentiek jegyében a Kar országos partnertalálkozót szervez, ahol elsődleges cél a gyógyszerésztudományok, étrendkiegészítő-gyártás, gyógynövénykutatás területén működő és kutatás-fejlesztési tevékenységet is folytató vállalkozások megszólítása. Szintén cél a Kar kutatási portfóliójának bemutatása, ugyanakkor az is, hogy közelebb kerüljön a piac indukálta igényekhez, s a vállalkozások igényeinek megismerésével aktív partnerükké váljanak céljaik elérésében.
A program megtekintéséhez kérjük, kattintson az alábbi web linkre!
https://www.eventbrite.com/e/pte-gytk-partnernap-tickets-60189127300

Egészségügyi konferencia - Alpok Adria 2019
2019-05-08 - 2019-05-10 | Bad Radkersburg, Bad Radkersburg, Ausztria
Az Enterprise Europe Network szervezésében megrendezésre kerül az Alpok-Adria 2019 Egészségügyi Konferencia. Az esemény egyedülálló lehetőségeket kínál arra, hogy megismerkedjenek a legújabb fejlesztési ötletekkel, csatlakozzanak a hasonló gondolkodású kollégákhoz és új lendületet adjanak a szervezet folyamatban lévő változásaihoz. A részvétel nemcsak értékes hálózati lehetőségeket biztosít, hanem hatékony stratégia lehet a szükséges erőforrások eléréséhez és a szakterületen dolgozó szakemberekkel való találkozáshoz.

Témák:

Aktív és egészséges öregedés
Orvosi és gyógykezelés
Egészségügyi alapellátás, orvosok és kórházak
Otthoni gondozók
Köz- és magánbiztosítások
Egészségturizmus
Orvos technológia
Rehabilitáció
Oktatás
Politika, egyetemek, közösségek és regionális fejlesztési szervezetek

Nyitott Egyetem: Jogos kérdések az EP-választással kapcsolatban
2019-05-07 18:00 - 21:00 | Szántó Kovács János u. 1/B. aula, Pécs, Baranya, 7625, Magyarország
Közeleg az európai parlamenti választás. Ha Ön is tudatosan szeretne dönteni Európa jövőjéről, jöjjön el a Nyitott Egyetem előadására május 7-én 18 órakor a Szántó Kovács János Aulába és hallgassa meg szakértők véleményét!
Dr. Fábián Adrián: Jogos kérdések az EP-választással kapcsolatban
Dr. Fábián Adrián előadásán az Európai Parlamenti választást jogi szempontból ismerhetjük meg. Mindenkinek mást jelent a választás, de azt mindenképpen láthatjuk, hogy jogi szempontból érdemes körbejárni a kérdést mind hazai, mind nemzetközi nézőpontból.
Dr. Kákai László: A 2019-es európai parlamenti választás, avagy folyhat-e a folyó ugyanabban a mederben?
Dr. Kákai László előadásában az EP választások eredményeit ismerhetjük meg, illetve a közelgő választás várható kimenetelét is latolgathatjuk. Egységes Európa vagy nemzetállamok Európája – ez itt a kérdés.

Weboldalkészítés lépésről-lépésre
2019-05-07 09:30 - 14:00 | Polgármesteri Hivatal Mohács, Széchenyi tér 1., Mohács, Baranya, 7700, Magyarország
A Pécs-Baranya Kereskedelmi és Iparkamara és a Modern Vállalkozások Programja Vállalkozz Digitálisan! rendezvényének témája: Weboldalkészítés lépésről-lépésre.
Legyen digitálisan felkészült vállalkozása és járjon a konkurencia elött több lépéssel! A rendezvényen választ kaphat többek között a következő:

Mitől lesz jó egy weboldal?
Milyen tartalommal töltsem fel?
Mit csináljak, hogy eladja a termékem?
Milyen szabályai vannak a honlapkészítésnek?

Az online felület rendkívül fontos manapság, így minden cég megpróbál egy olyan jó honlapot alkotni, amely megfogja a látogatót és olyat tud nyújtani nekik, amit a konkurencia nem.
Csupán 3 másodpercünk van megragadni a látogatóink figyelmét, különben elhagyják az oldalunkat!
Várjuk Önt félnapos konferenciánkra, hogy megmutassuk, lépésről – lépésre mit és hogyan tegyen, annak érdekében, hogy egyszerű és hétköznapi emberek számára is érthető honlapot készítsen!
A rendezvényen a részvétel díjmentes, azonban regisztrációhoz kötött. Kérjük, minél hamarabb regisztráljon, mivel a helyszín befogadóképességének elérésekor a regisztráció lezárul!
Részletes program és jelentkezés a www.vallalkozzdigitalisan.hu oldalon.
GINOP rendezvény meghívó
PROGRAM:
2019. május 7. Mohács Polgármesteri Hivatal, (Mohács, Széchenyi tér 1.)

09:30-10:00

Regisztráció*

10:00-10:10

Köszöntőbeszéd
Kiss Ferenc Mohácsi Városi elnökség elnök

10:10-10:30

Fókuszban a térségi vállalkozások – Modern Vállalkozások Programja
Takács Károly, IKT tanácsadó

10:30-11:00

Az online jelenlét fontossága
Lőrincz Balázs, Vállalkozás Vezérlő Kft.

11:00-11:10

Kávészünet

11:10-12:10

Weboldalkészítés lépésről lépésre
Morvai Csaba, nFc-Info Kft.

12:10-12:50

Fórumbeszélgetés

12:50-13:00

Sorsolás 1 éves iMarketing előfizetés

13:00-

Szendvicsebéd – Lehetőség személyes konzultációra az IKT tanácsadóval és az előadókkal/kiállítókkal

Kiállítók

IKT szakterület, termékpaletta

RG Net Kft.

Egyedi hardver-, szoftverfejlesztés – üzemi információs terminál

nFc- Info Kft

Szoftverfejlesztés

Mohácsi Computer SysTeam Kft.

Hardver-és Szoftver kereskedelem, irodatechnika

Vállalkozás Vezérlő Kft.

Online marketing

Takács Károly
IKT tanácsadó
+36 30 988 2220
takacs.karoly@ginop-mkik.hu

Hulladékgazdálkodás a turizmusban
2019-05-07 08:30 - 18:00
Urban-Waste projekt zárókonferencia – hulladékgazdálkodás a turizmusban.

Három éve a 27 partnerből álló konzorcium elindította a Horizon 2020 „URBAN-WASTE” projektet. A projekt a hulladék visszaszorítására és -kezelésére fókuszál, valamint az idegenforgalom legfontosabb szereplőit gyűjti össze, hogy ökoinnovatív és általános stratégiákat dolgozzon ki a magas turisztikai színvonalú városokban a hulladéktermelés csökkentése és a települési hulladékgazdálkodás javítása érdekében.
A projekt zárókonferenciáját 2019. május 7-én tartják Brüsszelben.

Bővebb információ és program.

Szakmák VR szemüvegen keresztül Szigetváron
2019-05-07 08:00 - 16:30 | Szigetvár, Magyarország
Cserélj kereket egy autószerelő műhelyben és önts olajat az autóba!
Tervezz ruhát egy divatszalonban!
Törd össze a tányérokat az étteremben
Teleportálj téglát egymásra az építkezésen!

Szakmavilág Roadshow elnevezésű országos rendezvény állomása lesz Szigetvár 2019. május 7-én. A rendezvény elsődleges célcsoportja a pályaválasztás előtt álló hetedik és nyolcadik osztályos diákok. A programsorozat a Magyar Kereskedelmi és Iparkamara szervezésében az ország területét körbejárva 20 városban segíti a pályaválasztás előtt állókat információszerzésben. A résztvevők a kamionban VR szemüvegen keresztül kapnak ízelítőt a munka világából és 4 különböző területen (építőipar, vendéglátás, divatipar és gépjárműipar) próbálhatják ki magukat. Ütemezéssel 8 fős csoportokban, 8 perc VR játékra van lehetőségük.

Magyar - Moldovai üzleti fórum és üzletember-találkozó
2019-05-07 | Kisinyov, Moldáviai Köztársaság
A Magyar-Moldovai Gazdasági Együttműködési Vegyes Bizottság (GVB) negyedik ülésére– Menczer Tamás, tájékoztatásért és Magyarország nemzetközi megjelenítéséért felelős államtitkár és Ms. Iulia Costin államtitkár társelnökletével – 2019. május 7-8-án kerül sor Kisinyovban, Moldovában.
Az üzleti programokra Államtitkár Urat üzleti delegáció kíséri el és a HEPA Magyar Exportfejlesztési Ügynökség NZRT. üzleti fórumot és B2B találkozót szervez, amelyre ezúton tisztelettel meghívjuk Önt.

Időpont: 2019. május 7.
Helyszín: Moldova, Kisinyov
Az üzleti delegációban való részvétel előzetes regisztrációhoz kötött.
Az üzleti delegáció programtervezete.
A moldovai fél által preferált szektorok és a résztvevő moldovai cégek kezdeti listája.

Tájékoztatjuk továbbá, hogy az országba való belépéshez az utazás napjától számítva további minimum 90 napig érvényes útlevél szükséges.
Amennyiben részt kíván venni az üzleti delegációban, kérjük, hogy részvételi szándékát az alábbi jelentkezési lap kitöltésével szíveskedjék jelezni legkésőbb 2019. április 24-ig.

Az üzleti fórum hivatalos nyelve az angol. Tolmácsolást nem biztosított.

Bővebb információ a rendezveny@hepa.hu email címen kérhető.

Női Klub Szigetváron
2019-05-06 10:00 - 12:00 | CsakPont Szigetvár, Dózsa Gy. utca 5/a., Szigetvár, Baranya, 7900, Magyarország
Hogyan hozzuk ki a legtöbbet a családi adókedvezményből? Adóbevallás szakértői segítséggel.

A Nőnap 365 szervezésében 2019. május 6-án hétfőn, 10:00–12:00 óráig újabb aktuális témával várják az érdeklődő hölgyeket Szigetváron a Magtár épületében (Dózsa György utca 5).
Ha az érdeklődők hoznak ügyfélkapu belépési adatokat, akkor egy szakértő ott helyben elkészíti a személyi jövedelemadó bevallásukat. Ami szükséges lehet még, a bankszámla számuk, ahova az esetleges visszaigénylést kérik.
Aki igénybe venné a segítséget, kérjük jelezze a nonap365@gmail.com elérhetőségen.
A szolgáltatás ingyenes, gyermekfelügyelet biztosított.

Nemzeti Turisztikai Adatszolgáltató Központ információs nap
2019-05-06 08:00 - 17:00 | Siklósi Vár, Vajda János tér 8., Siklós, Baranya, 7800, Magyarország
A Horvátországban már működő eVisitor mintájára hozták létre a Nemzeti Turisztikai Adatszolgáltató Központot (továbbiakban NKTAK). Célja, hogy 2030-ra 50 millióra duzzasszák a vendégéjszakák számát Magyarországon, ami előreláthatólag 16°% GDP növekedést eredményezne.

Az NTAK használatára már törvényi szabályozás lépett életbe. A szállásszolgáltató a napi zárással fog automatikusan adatokat küldeni az NTAK számára. Ez egy eseményvezérelt adatgyűjtés, melynek célja a célzott ellenőrzés. Ellenőrző szerv a Nemzeti Adó- és Vámhivatal.

NTAK határidők a regisztrációra:

Szállodák 2019. július 1.
Panziók 2019. október 1.
Egyéb szálláshely 2020. január 1.

2019. márciusától országos roadshow keretében ismertetik az NTAK-ot (info.ntak.hu). A Dél-dunántúli régióülés 2019. május 6-án Siklóson kerül megrendezésre.

Vállalkozók napja
2019-05-03 10:00 - 14:00 | Szentlőrinc, Rendezvény Centrum, Magyarország
A Baranya Megyei Vállalkozói Központ két éve indította útjára a VÁLLALKOZÓK NAPJA rendezvénysorozatot.
Az eddigi kerekasztal-beszélgetéseken száznál is több vállalkozó, szakember, illetve érdeklődő vett részt; a rendezvény sikere egyben a résztvevők sikere is, hiszen véleményük, kérdéseik és válaszaik megosztásával nemcsak interaktívvá tették a Vállalkozók Napját, de olyan hasznos információkhoz is juthattak, melyek máshol nem hangoztak el.
Az idei év fókuszába a PAKS II. projekt került, mely nemzetgazdasági szintű és így régiónkban, benne megyénket érintően is nagy jelentőségű. Aktualitása, időszerűsége széles körű társadalmi és gazdasági előkészítéséből fakad. Bemutatására kormányzati és szakmai személyiségeket kértek fel, hogy közreműködésükkel a legilletékesebb szakemberek mutassák be a régió vállalkozásainak a projektet, a beruházás gazdasági helyét és szerepét, s azokat a kapcsolódásokat, melyek terén lehetőség nyílhat egy KKV számára.
A rendezvény célja változatlan
A Vállalkozók Napja életre hívásával egy olyan „találkozót”, információs rendezvényt hoztak létre, melyen a résztvevők közvetlenül, személyesen is felvehetik a kapcsolatot számos kormányzati felelős személlyel, a gazdasági élet szereplőivel, illetve nem utolsó sorban egymással: olyan vállalkozásokkal, akiket már jól ismernek, vagy olyanokkal, akiket szeretnének megismerni.
A kerekasztal szerepe, hasznossága
A rendezvény emberközeliségéből nemcsak a nyitottság, valamint a közvetlen hangnem következik, de egyúttal az is, hogy lehetőség nyílik a különböző szakmai vélemények megosztására és megvitatására, sőt, a beszélgetés során felmerülő ötletek akár a szabályozás területén is szerephez juthatnak.
Nemcsak számos tanulmány jutott ugyanarra a következtetésre, de valójában a józan ész is azt sugallja, hogy az üzleti életben elengedhetetlen és egyben megkerülhetetlen a személyes kapcsolatok kialakítása és fenntartása. Több, mint 25 év tapasztalata alapján bizton állítjuk: hálózatosodás (legyen az iparági összefogás, vagy épp 2-3 vállalkozás partnersége) nélkül sokkal nehezebb állni az egyre éleződő versenyt.
Nem titkolt szándék, hogy a B2B rendezvénnyel 2019-ben is hozzájáruljanak új, minden érintett számára jövedelmező üzleti kapcsolatok kialakulásához. Ez a cél vezérelte a szervezőket az idei téma kiválasztása, valamint a megfelelő előadók / beszélgetőpartnerek felkérése során.
Akikkel találkozhat
Vendégek, a kerekasztal felkért résztvevői:

Süli János a Paksi Atomerőmű két új blokkjának tervezéséért, megépítéséért és üzembe helyezéséért felelős tárca nélküli miniszter, Miniszterelnökség
Kovács Pál a Paksi Atomerőmű kapacitásának fenntartásáért felelős államtitkár, Miniszterelnökség
Dr. Mikulás Brigitta, a Paksi Atomerőmű kapacitásának fenntartásához kapcsolódó infrastruktúra-fejlesztésért, innovációért és lokalizációért felelős államtitkárság Infrastruktúra-fejlesztési Főosztály főosztályvezetője, Miniszterelnökség
Dr. Miseta Attila rektor, Pécsi Tudományegyetem
Jenei Zoltán kancellár, Pécsi Tudományegyetem Kancellári Hivatal
Balázs Ákos elnök – projektmenedzser, A Szövetség Az Életen Át Tartó Tanulásért elnöke, a NYITOK program projektmenedzsere
Dr. Síkfői Tamás elnök, Pécs-Baranya Kereskedelmi és Iparkamara
Dr. Ascsillán Endre alelnök, GE Közép-Kelet Európa
Pohl Ákos ügyvezető, környezetmérnök és atomenergetikai mérnök, CEOS Kft.
Galovics Gábor ügyvezető igazgató, OTP Bank Nyrt., Dél-dunántúli Régió

Kerekasztal moderátora Dr. Szécsi Gábor dékán úr, a Pécsi Tudományegyetem Kultúratudományi, Pedagógusképző és Vidékfejlesztési Karának vezetője.
A nap főprogramját, vagyis a Paks II. projekt üzleti lehetőségeiről zajló kerekasztal-beszélgetést követően a rendezvényen megjelenő vállalkozások és partnerek számára B2B jelleggel bemutatkozásra, kötetlen találkozóra is lehetőség nyílik, mely egyben alkalmat ad eszmecserére, az egymással történő megismerkedésre és talán, ami e mellett a legfontosabb, a szakmai és üzleti kapcsolatok építésére.
Mindehhez a Rendezvény Centrum infrastruktúrája biztosítja a színvonalas környezetet. Az egyedi bemutatkozást is igénylő partnereknek idén is lesz lehetőségük installáció igénylésére (egyedi pavilon), melyben önállóan megjelenve be tudják mutatni vállalkozásukat, szolgáltatásaikat. A szolgáltatást a regisztrációs felületen lehetséges igényelni!
A 2019.05.03-i rendezvényre regisztrációt követően tud jelentkezni: http://vallalkozoknapja.bmvk.hu/regisztracio
A részvételi (regisztrációs) díj 12.000 Ft + ÁFA, mely a kerekasztal beszélgetésen való részvételen túl tartalmazza a programot követő állófogadási meghívásunkat is, ahol a tavalyi évben megkedvelt helyi termékek kapnak ismét teret.

A Kirgiz Külügyminisztérium delegációjának látogatása
2019-05-03 10:00 - 11:30 | Magyar Kereskedelmi és Iparkamara székháza, Pethényi köz 10., Budapest, 1122, Magyarország
A Kirgiz Külügyminisztérium delegációjának magyarországi látogatása alkalmából a Magyar Kereskedelmi és Iparkamara kerekasztal beszélgetést rendez. A rendezvényen a résztvevők tájékozódhatnak a kereskedelmi és befektetési lehetőségekről Kirgizisztánban, valamint az országaink közötti kétoldalú gazdasági kapcsolatokról.

Program

9.30 – 10.00
Regisztráció

10.00 – 10.10
Köszöntők

Rév András, alelnök, Nemzetközi Kollégium, Magyar Kereskedelmi és Iparkamara

Chingiz Aidarbekov, külügyminiszter, Külügyminisztérium, Kirgiz Köztársaság

10.10 – 11.10
Üzleti és befektetési lehetőségek Kirgizisztánban – előadás
Shumkar Adilbek, igazgató, Kirgiz Befektetésösztönzési és Védelmi Ügynökség

11.10 – 11.30
Networking kávészünet

Részvétel feltételei
Jelentkezési határidő: 2019. május 2., csütörtök 12.00 óra
Az előadásokhoz magyar-angol konszekutív tolmácsolást biztosított.
A rendezvényen való részvétel ingyenes, de előzetes online regisztrációhoz kötött.
A férőhelyek száma korlátozott, ezért a jelentkezések azok beérkezésének sorrendjében kerül elfogadásra. Egy vállalkozás képviseletében maximum 2 fő vehet részt az eseményen.

További információ:
Béres László
Tel: +36 1 474 5177
E-mail: beres.laszlo@mkik.hu

Quality China Zhejiang Expo
2019-05-02 10:30 - 17:00 | Millenáris B csarnok, Kis Rókus utca 16-20, Budapest, 1024, Magyarország
Kínai termékek kiállítása kerül megrendezésre ’’Quality China Zhejiang Expo’’ címmel a Millenáris B csarnokban. A kiállításon 90 kínai kiállító termékeit mutatják be. A rendezvény keretein belül lehetőség nyílik B2B-találkozókra a kiállító kínai cégekkel.

Az ünnepélyes megnyitó időpontja: 2019. május 2., 10.30 óra

Az esemény célja összekapcsolni magyar vállalkozásokat potenciális kínai partnerekkel.

A kiállítás fókuszában az alábbi szektorok állnak:
• Kereskedelem (import, export);
• Mechanikai és elektronikai termékek;
• Műanyag- és gumiipari termékek;
• Autóipari alkatrészek;
• Textilipar (ruházati termékek, lakásdekoráció);
• Bútoripar;
• Dekorációs termékek
• Kerti szerszámok

További információk az elmúlt években, más országokban megrendezett Quality China Zhejiang Expo-ról.

Programterv

Katalógus

Quality China Zhejiang Expo-ra való regisztráció.

Szakmavilág kamion Mohácson
2019-05-02 08:00 - 16:00 | Mohács, Széchenyi tér, Magyarország
A Magyar Kereskedelmi és Iparkamara pályaválasztást támogató, szakmákat bemutató, „Szakmavilág” kamionja látogat május 2-án Mohácsra.
A Széchenyi térre érkező kamionban, valódi szakmákból kaphatnak ízelítőt, virtuális szemüvegen keresztül, a programra előzetesen bejelentkezett pályaválasztás előtt álló, általános iskolás gyerekek. A program kísérő rendezvényeként a diákok Pécsi Szakképzési Centrum Mohácsi Radnóti Miklós Szakgimnáziuma és Szakképző Iskolájának tanműhelyeit látogathatják meg.

Taiwani B2B üzletember-találkozó
2019-04-29 09:00 - 17:00
A Tajvani Kereskedelmi Külképviselet tajvani-magyar b2b találkozót szervez Budapesten.

2019 április 29.-én 12 cégből álló tajvani delegáció érkezik Budapestre kereskedelmi kapcsolatok kiépítése céljából.
A tajvani üzleti delegáció bemutatkozó anyaga.
Helyszín: Vigadó, 1051 Budapest Vigadó tér 2.
Dátum, időpont: 2019.04.29. 9-17 óráig
Rendezvényünk díjmentes, regisztrációhoz kötött, tolmácsokat a helyszínen biztosított. A rendezvényre a cégekhez megbeszélési időponthoz kérem egyeztessenek a fustos@taitra.hu e-mail címen.

Üzleti delegáció Kazahsztánba
2019-04-28 - 2019-04-30 | Nurszultán, Kazahsztán
Kazahsztán erős gazdasággal rendelkező ország Közép-Ázsiában. Nurszultán (korábbi nevén Asztana) a térség egyik legdinamikusabban fejlődő városa, ezért a magyar vállalatoknak számos területen kínál üzleti lehetőségeket.
Varga Mihály miniszterelnök-helyettes és pénzügyminiszter társelnökletével 2019. április 28-30. között kerül megszervezésre a Magyar-Kazah Stratégiai Tanács harmadik ülése Nurszultánban, melyhez kapcsolódóan a Magyar Kereskedelmi és Iparkamara a Pénzügyminisztérium felkérésére üzleti delegációt szervez.
A kiutazás célja az aktuális piaci helyzet és az üzleti lehetőségek feltérképezése.

Kiemelt ágazatok:

Egészségipar
Egészségügyi (rehabilitációs) turizmus
Gépipar
Vízipari technológiák (vízközművek fejlesztése, szennyvíz-kezelés)
Hulladékfeldolgozás
Energetika
Zöldség- és gyümölcstermesztés (melegházi zöldségtermesztés; alma-, meggy- és más gyümölcsültetvények telepítése)
Takarmány-, haszonnövény termesztés (kukorica, napraforgó, cukorcirok)
Élelmiszeripar (húsfeldolgozás, szárított ill. konzerv zöldségek és gyümölcsök készítése, müzli-termékek)
ICT

Tervezett programok

Találkozó Varga Mihály miniszterelnök-helyettessel és pénzügyminiszterrel
„Üzleti lehetőségek Kazahsztánban” gazdasági fórum és üzletember-találkozók, a Magyar-Kazah Üzleti Tanács 7. ülése
Egyéb szakmai programok

A megfelelő mennyiségű és minőségű üzleti partner felkutatása a külföldi partnereink felelőssége, erre vonatkozólag az MKIK nem tud garanciát vállalni. A kamarák mindent megtesznek a rendezvény sikeréért, de javasoljuk, hogy az eredményes kiutazás érdekében, saját szervezésben is hívjanak partnereket az üzletember-találkozóra.

A tervezett szakmai program.

Miért érdemes részt venni?

ingyenes részvétel a szakmai programokon
tájékozódás Kazahsztán gazdaságáról és a gazdasági együttműködési lehetőségekről
tárgyalás potenciális üzleti partnerekkel
lehetőség kétoldalú együttműködési megállapodások aláírására magyar és kazah cégek
között az üzleti fórum keretében

Szervezők
A Magyar Kereskedelmi és Iparkamara Magyar – Kazah Tagozata a Pénzügyminisztérium támogatásával.
Milyen nyelvűek a szakmai programok?
A szakmai programok nyelve az orosz/angol lesz.

Jelentkezési határidő: 2019. április 5.

Jelentkezés feltételei és további információ
A férőhelyek száma korlátozott, ezért a jelentkezéseket azok beérkezésének sorrendjében fogadjuk el, illetve figyelembe vesszük az alábbi szempontokat is:

exportorientált és innovatív cégprofil,
elsősorban az előzőekben felsorolt szektorok képviselőit várjuk.
A jelentkezéshez az alábbiakban felsorolt dokumentumokat kitöltve, 2019. április 5-ig a leimeter.katalin@mkik.hu e-mail címre várjuk:
jelentkezési lap,
angol vagy orosz nyelvű cégprofil.

Tanulástechnika képzés
2019-04-25 13:00 - 2019-04-26 18:00 | Pécsi Kereskedelmi Központ
Vannak időszakok egy egyetemi hallgató, vagy bárki életében, amikor egyszerűen nem megy a tanulás, nem sikerül egy információ befogadása, egy anyag, tanulmány feldolgozása, ismereteinek elsajátítása. Sok esetben ér el mindenkit a „ráérünk majd ekkor-, vagy akkor tanulni, foglalkozni vele” érzés. A tanulástechnika egyszerű és hatékony módszereivel elkerülhetők ezek az időről időre visszatérő nehézségek.

A tréning célja:
A résztvevők a meglévő tapasztalataikon, ismereteiken és gyakorlatukon túl ismerjék meg a tanulással kapcsolatos elméleteket, valamint a modern, hatékony ismeretelsajátítási módszerek alapjait.
A résztvevők számára bemutatni, hogy minden tanulásnak számít, ami megváltoztatja az attitűdjüket, a gondolkodásukat, vagy a magatartásukat, hogy a megfelelő módszerekkel véghezvitt tanulás örömöt és sikerélményt szerezhet nekik és általa az életben könnyebben tájékozódhatnak, magasabb minőségi fokon művelődhetnek, hogy megértsék, a folyamatos önművelés hozzásegítheti őket ahhoz, hogy életük teljesebb legyen és általa reális, megvalósítható célokat tűzhetnek ki maguk elé.
A résztvevők számára bemutatni a hazai képzési és szakképzési rendszereket, lehetőségeket és az élethosszig tartó tanulás fontosságát.
Képzés célcsoportja:

felsőoktatásban résztvevő hallgatók,
középiskolai tanulók,
álláskeresők,
pályaorientációs és életpálya tanácsadási szolgáltatást igénylők, valamint
a téma iránt érdeklődő felnőttek.

Az egyéni, páros és csoportos gyakorlatokon keresztül bemutatott ismeretek olyan témák és kérdések köré épülnek fel, mint a:

Hogyan tanulhatunk?
A tanulás folyamata
Tanulást támogató módszerek, eszközök, környezet
A tanulás és a személyiség kapcsolata
Az emlékezés
Az egész életen át tartó tanulás és színterei

Képzési idő: 12 óra, két alkalom
Részvételi díj: ingyenes
A képzés az EFOP-3.5.1-16-2017-00003, A duális képzés fejlesztése a Pécsi Tudományegyetemen projekt keretében kerül megrendezésre.
A képzés elvégzésével megszerezhető dokumentum: tanúsítvány
A képzés időpontja: 2019. április 25. és 26. 13.00-18.00 között
Helyszín: Pécsi Kereskedelmi Központ
Jelentkezés: A csoport betelt. Esetlegesen felszabaduló helyről érdeklődjön telefonon: 20/5544771
A PBGSZ Nkft. az érdeklődő magánszemélyek, vállalkozások és intézmények képviselői, valamint a képzéseiben résztvevők számára továbbá az alábbi felnőttképzést kiegészítő tevékenységeket is nyújtja térítésmentesen:
Előzetes tudásszintfelmérés
Képzési szükségletek felmérése és képzési tanácsadás
Pályaorientációs tanácsadás
A képzésekkel, képzési programokkal, valamint a kiegészítő szolgáltatásokkal kapcsolatban a PBGSZ Nkft. ügyfélszolgálati idejében (H-Cs: 08.30-15.00-ig, P: 08.30-12.00-ig) az ügyfélszolgálattal megbízott munkatársak állnak az érdeklődők rendelkezésére. Elérhetőségeink: Pécsi Kereskedelmi Központ, PBGSZ Nkft. 7625 Pécs, Majorossy I. u. 36.
Piacsek László, 72/507-141, piacsek@pbkik.hu
Gáncs Katalin 72/507-105 gancs@pbkik.hu
A képzés nyilvántartásba vételi száma: E-001772/2018/D002
A PBGSZ Nkft. nyilvántartásba vételi száma: E-001772/2018

Taiwani B2B üzletember-találkozó
2019-04-25 11:00
A Tajvani Kereskedelmi Külképviselet üzletember-találkozót tart Budapesten.

2019 április 29.-én 12 cégből álló tajvani delegáció érkezik Budapestre kereskedelmi kapcsolatok kiépítése céljából.
A tajvani üzleti delegáció bemutatkozó anyaga
Helyszín: Vigadó, 1051 Budapest Vigadó tér 2.
Dátum, időpont: 2019.04.29. 9.00-17.00 óráig
A rendezvényünk díjmentes, de regisztrációhoz kötött, tolmácsokat a helyszínen biztosítunk. A rendezvényre a cégekhez megbeszélési időponthoz e-mailben kell egyeztetni Füstös Nándorral fustos@taitra.hu .

Hogyan legyünk sikeresek magyarként az olasz piacon?
2019-04-25 11:00 - 13:00 | SKIK székház, Anna utca 6., Kaposvár, 7400, Magyarország
Információk és konzultáció az olasz üzleti környezet legfontosabb tudnivalóiról és segítség a piacra jutáshoz.

Program

11.00-11.30
Az olasz-magyar üzleti kapcsolatokról gyakorló és leendő magyar exportőröknek
· kereskedelmi sajátosságok
· tapasztalatok
· praktikus tanácsok
Előadó: Szilágyi Melinda Magyarország külgazdasági attaséja, Milánó

11.30-12.00
Minden a piaci siker felé vezető útról Olaszországban: az exportőrtől a disztribútoron át a kereskedelmi ügynök hálózatig
· Segítség a piacra jutáshoz
Előadó: Enrico Seminara, az Olasz Országos Kereskedelmi Hálózat elnöke

12.00-13.00
Konzultáció

Időpont: 2019. április 25. 11.00-13.00
Helyszín: SKIK székház, 7400 Kaposvár, Anna utca 6. II. emeletei előadóterem

A részvétel térítésmentes, de előzetes regisztrációhoz kötött.

Információ:
Kovács Andrea
82/501-022
akovacs@skik.hu

Regisztráció a rendezvényre.
